Mednarodno kariero je začel v prvenstvu Formule 3000 v sezoni 2001, kjer je nastopil v drugi polovici sezone in kot najboljši rezultat dosegel trinajsto mesto. V naslednji sezoni 2002 je dosegel prvo uvrstitev med dobitnike točk s šestim mestom na zadnji dirki sezone, kar mu je skupno prineslo petnajsto mesto v prvenstvu. V sezoni 2003 je dosegel dve uvrstitvi med dobitnike točk, peto in sedmo mesto. Ob tem pa je tudi debitiral v Formuli 1, kjer je nastopil v sezoni 2003 na dveh dirkah, na katerih je dosegel odstop in enajsto mesto na dirki za Veliko nagrado Italije. V naslednji sezoni 2004 je ob sedmih odstopih dosegel osmo mesto na dirki za Veliko nagrado ZDA, kar je njegova edina uvrstitev med dobitnike točk v karieri, še dvakrat pa se mu je uspelo uvrstiti med prvo deseterico.